CELEX: 62010CJ0243
Παράβαση κράτους μέλους
Κρατικές ενισχύσεις
Ενισχύσεις υπέρ του ξενοδοχειακού κλάδου στη Σαρδηνία
Ανάκτηση

του Δικαστηρίου (πέμπτο τμήμα) της 29ης Μαρτίου 2012 —
Επιτροπή κατά Ιταλίας
(Υπόθεση C‑243/10)
«Παράβαση κράτους μέλους — Κρατικές ενισχύσεις — Ενισχύσεις υπέρ του ξενοδοχειακού κλάδου στη Σαρδηνία — Ανάκτηση»
1.
Ενισχύσεις χορηγούμενες από τα κράτη — Ανάκτηση παράνομης ενισχύσεως — Υποχρέωση — Καθήκον άμεσης και αποτελεσματικής εκτελέσεως
της αποφάσεως της Επιτροπής (Άρθρο 108 § 2  ΣΛΕΕ) (βλ. σκέψεις 35-36)
2.
Προσφυγή λόγω παραβάσεως — Μη τήρηση της υποχρεώσεως ανακτήσεως των παράνομων ενισχύσεων — Μέσα άμυνας — Απόλυτη αδυναμία
εκτελέσεως (Άρθρο 4 § 3 ΣΕΕ· άρθρο 108 § 2 ΣΛΕΕ) (βλ. σκέψεις 40-41, 45, 55)
3.
Προσφυγή λόγω παραβάσεως — Μη τήρηση της υποχρεώσεως ανακτήσεως των παράνομων ενισχύσεων — Μέσα άμυνας — Δικαιολογημένη εμπιστοσύνη
των δικαιούχων — Αποκλείεται (Άρθρα 107 ΣΛΕΕ και 108 ΣΛΕΕ) (βλ. σκέψη 47)
4.
Ενισχύσεις χορηγούμενες από τα κράτη — Ανάκτηση παράνομης ενισχύσεως — Εφαρμογή του εθνικού δικαίου — Λήψη προσωρινών μέτρων
αναστολής από τον εθνικό δικαστή — Επιτρέπεται — Προϋποθέσεις — Έλλειψη ανασταλτικού αποτελέσματος προσφυγής ακυρώσεως ασκηθείσας
ενώπιον του Γενικού Δικαστηρίου κατά αποφάσεως διατάσσουσας την ανάκτηση ενισχύσεως (Κανονισμός 659/1999 του Συμβουλίου, άρθρο 14
§ 3) (βλ. σκέψεις 48-50)
Αντικείμενο
Παράβαση κράτους μέλους — Παράλειψη λήψεως, εντός της προβλεπομένης προθεσμίας, όλων των αναγκαίων μέτρων για τη συμμόρφωση
προς τα άρθρα 2, 3 και 4 της αποφάσεως 2008/854/ΕΚ της Επιτροπής, της 2ας Ιουλίου 2008, σχετικά με το καθεστώς ενισχύσεων
«περιφερειακός νόμος 9 του 1998 — καταχρηστική χορήγηση της ενίσχυσης N 272/98» C 1/04 (πρώην NN 158/03 και CP 15/2003) [κοινοποιηθείσας
υπό τον αριθμό Ε(2008) 2997] (EE L 302, σ. 9)
Διατακτικό
Το Δικαστήριο αποφασίζει:
1)
Η Ιταλική Δημοκρατία, παραλείποντας να λάβει, εντός των ταχθεισών προθεσμιών, όλα τα αναγκαία μέτρα ώστε να ανακτήσει, από
τους αποδέκτες τους, τις ενισχύσεις που χορηγήθηκαν δυνάμει του καθεστώτος ενισχύσεων που κρίθηκε παράνομο και ασύμβατο με
την εσωτερική αγορά με την απόφαση 2008/854/ΕΚ της Επιτροπής, της 2ας Ιουλίου 2008, σχετικά με την ενίσχυση «περιφερειακός
νόμος 9 του 1998 — καταχρηστική χορήγηση της ενίσχυσης N 272/98» C 1/04 (πρώην NN 158/03 και CP 15/2003), παρέβη τις υποχρεώσεις
που υπέχει από τα άρθρα 2, 3 και 4 της αποφάσεως αυτής.
2)
Καταδικάζει την Ιταλική Δημοκρατία στα δικαστικά έξοδα.